Асен Разцветников
Премененото щурче

chitanka.info

Едно щурченце с тънко вратленце

взело да трие свойто носленце,

взело да плаче, взело да писка,

че няма буйки, че няма ризка.

Дочула го е от свойта нива

невяста Щурка, майка грижлива,

намерила му цветец от дюля,

направила му бяла кошуля,

откъснала му две теменужки —

направила му сини ботушки.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.